**6 клас Домашна работа – 15 учебна седмица**

**Сбит преразказ**

Моля напишете в тетрадките си сбит преразказ на „Косачи” от Елин Пелин, който започва на страница 42 в учебника по литература.

Придържайте се към подробния план, който съставихме в клас и към изискванията изброени на страница 59 в учебника по литература:

* Важно е добре да познавате текста, затова прочете го самостоятелно още веднъж преди да започнете да преразказвате.
* Използвайте предимно сегашно време на глаголите.
* Преобразувайте пряката реч на героите в непряка.
* Спазвайте правописните и пунктуационни правила.
* Оформете работата си с параграфи – новите теми започват на нов ред, малко навътре.
* Подберете правилно и точно думите си, за да избягвате повторения използвайте синоними или преобразувайте мисълта си с антоними.
* Предайте събитията и героите така, както са описани от автора без да вмъквате собствени разсъждения.
* Помнете, че правите сбит преразказ, предайте съдържанието кратко, без излишни детайли; последователно, без да размествате основните моменти; с най-точните думи и без да променяте основното съдържание.